Document ID: /roh_data/filtered/fineweb-2-filterrobots_roh.jsonl.gz/20814

Questas mesiras ha la regenza da Genevra dà enconuschent avant las medias. Ella reagescha uschia sin ils svilups en l'affera da Pierre Maudet davart in viadi privat ad Abu Dhabi. Il vicepresident da la regenza, Antonio Hodgers ha ditg che la regenza na veglia betg zuppentar che la confidenza saja vegnida surpassada.
In viadi dispitaivel
En las ultimas emnas è Maudet vegnì sut squitsch. La procura publica da Genevra renfatscha al politicher d'avair profità d'in viadi ad Abu Dhabi. Maudet ha dà tiers ch'el haja ditg manzegnas davart la finanziaziun da quest viadi. Ils custs duai il prinzi ereditar d'Abu Dhabi avair surpiglià.
L’affera Maudet ha lura survegnì nov fieu questa mesemna. Retschertgas da la «Rundschau» han mussà ch'ils organisaturs dal viadi da Maudet èn involvids en in grond project da fabrica a Genevra.
RR novitads 16:00